കുടുംബ വഴക്ക് ഭാര്യയ്ക്ക് പിന്നാലെ ഭര്ത്താവും ആത്മഹത്യ ചെയ്തു മാവേലിക്കര: കുടുംബവഴക്കിനെ തുടര്ന്നു ഭാര്യ ആത്മഹത്യ ചെയ്തതിന് പിന്നാലെ വീട്ടിലെത്തിയ ഭര്ത്താവും ആത്മഹത്യ ചെയ്തു. തഴക്കര ഇറവങ്കര തടാലില് വീട്ടില് ഷീബ 45 ഭര്ത്താവ് സന്തോഷ് 51 എന്നിവരാണ് വീട്ടില് തൂങ്ങിമരിച്ചത്. ഇന്നു വെളുപ്പിനെ 1.30നാണു സംഭവം. വീട്ടുവഴക്കിനെ തുടര്ന്ന് ഷീബ വീട്ടിലെ ഫാനില് കെട്ടിത്തൂങ്ങുകയായിരുന്നു. തുടര്ന്ന് ബഹളം കേട്ടെത്തിയ നാട്ടുകാര് ജില്ലാ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. തുടര്ന്ന് ആശുപത്രിയിലെത്തിയ സന്തോഷ് ഭാര്യ മരിച്ചതറിഞ്ഞ് തിരികെ വീട്ടിലെത്തി ആത്മഹത്യ ചെയ്യുകയായിരുന്നു. സന്തോഷിന്റെ മദ്യപാനവും തുടര്ന്നുണ്ടായ വീട്ടുവഴക്കുമാണ് മരണത്തിനു കാരണമെന്നാണ് പോലീസിന്റെ നിഗമനം. സന്തോഷ് ടൈല് ജോലിക്കാരനാണ്. ഷീബ തഴക്കര പഞ്ചായത്തിലെ ഹരിത കര്മസേന പ്രവര്ത്തകയായിരുന്നു. മക്കള്: സങ്കീര്ത്ത്, സഞ്ജിത്ത്.